કોંગ્રેસના ધારાસભ્ય શૈલેષ પરમાર દ્વારા પૂછાયેલા એક પ્રશ્નના પ્રત્યુત્તરમાં પ્રવાસન વિભાગ દ્વારા અપાયેલી માહિતીમાં એવી ચોંકાવનારી માહિતીનો ખુલાસો થયો હતો કે, સરકારના પ્રવાસન વિભાગ દ્વારા છેલ્લ બે વર્ષમાં ૧૪થી વધુ ઉત્સવો-મહોત્સવો યોજાયા હતા અને તેની પાછળ રૂ.૬,૨૦૮ લાખ એટલે કે, રૂ.૬૨.૦૮ કરોડનું આંધણ કરાયું હતું પરંતુ તેમછતાં ૧૪માંથી ૧૦ ઉત્સવોમાં એક પણ વિદેશી પર્યટક ફરકયો સુધ્ધાં ન હતો. ટુરીઝમ હબ અને પ્રજાના પૈસે ઉત્સવોના તાયફા કરતી ભાજપ સરકાર પર વિપક્ષે આ મુદ્દે પસ્તાળ પાડી હતી.